**Naujos kartos „Elesen“ parduotuvėje Vilniaus „Akropolyje“ – vienintelis toks televizorius Baltijos šalyse**

**Rytoj, lapkričio 21 d., prekybos ir pramogų centre „Akropolis“ Vilniuje bus atidaryta naujos koncepcijos buitinės technikos ir elektronikos parduotuvė „Elesen“. Sparčiai augančio tinklo parduotuvė įsikūrė 1930 kv. metrų ploto patalpose. Naujos parduotuvės ryškiu akcentu tapo vienintelis toks „Samsung“ televizorius Baltijos šalyse – įspūdingo dydžio, net 115 colių įstrižainės, televizorius kainuoja beveik 28 tūkst. eurų.**

„Džiaugiamės galėdami savo lankytojams pasiūlyti naujų ir atsinaujinusių parduotuvių bei paslaugų vietų. Šventėms ruoštis pradedantys pirkėjai dairosi ne tik dovanų, bet ir naujos buitinės technikos, elektronikos prekių savo namams. Moderni „Elesen“ parduotuvė puikiai papildo prekybos ir pramogų centro asortimentą“, – sako Paulius Pocius, „Akropolis Group“ rinkodaros ir komunikacijos vadovas.

Naujos koncepcijos „Elesen“ parduotuvėje lankytojai ras išskirtinių technologijų ir aukščiausios kokybės prekių asortimentą. Čia galima įsigyti tiek „Elesen“ Baltijos šalyse atstovaujamų „Siemens“ prekių ženklo kavos aparatų, tiek „Hisense“, „KitchenAid“, „Dyson“, „Laurastar“, „Foreo“, „Exovacs“ ir kitų prekių ženklų prekių. Be to, Vilniaus „Akropolyje“ įsikūrusioje „Elesen“ pirmą kartą pristatomos „Hisense Pizza Chef“ picų krosnys.

Išskirtiniu naujos parduotuvės akcentu tapo 115 colių įstrižainės „Samsung“ televizorius – šiuo metu tai vienintelis toks prekyboje demonstruojamas milžiniškas televizorius Baltijos šalyse. Pasaulyje pirmasis „Micro RGB“ televizorius išsiskiria ir kaina – norint namus paversti asmeniniu kino teatru, teks sumokėti 27999 eurus.

„Nuosekliai plečiame parduotuvių tinklą A klasės prekybos centruose didžiuosiuose miestuose, o „Akropolis“ yra svarbiausias prekybos centras šalyje. Ši partnerystė – ryškiausias sėkmingos transformacijos ir prekės ženklo atnaujinimo įrodymas. Kartu su „Akropoliu“ nuo šiol suteiksime vilniečiams galimybę pamatyti, paliesti ir iškart įsigyti naujausias technologijas, kurios realiai palengvina kasdienybę“, – sako Paulius Lingys, „Elesen“ vadovas.

Vilniaus „Akropolyje“ įsikūrusios „Elesen“ išskirtinumą taip pat kuria ir didesniam klientų patogumui pritaikyti sprendimai. Parduotuvėje dirba 22 specialiai paruošti konsultantai – tai didžiausia komanda visame „Elesen“ tinkle. Taip pat pirkėjams siūlomas visapusiškas aptarnavimas – nuo prekių pristatymo į namus iki technikos sumontavimo bei, pavyzdžiui, televizoriaus tvirtinimo ant sienos. Parduotuvėje įrengtas patogus internetu užsakytų prekių atsiėmimo punktas.

Naujos koncepcijos parduotuvės interjeras kurtas bendradarbiaujant su tarptautine mažmeninės prekybos dizaino agentūra „KVB Design“. Pasak kūrėjų, parduotuvėje atsisakyta tradicinės sandėliavimo logikos – ji suplanuota kaip natūrali kelionė per skirtingas namų erdves, kur kiekviena zona aiški ir lengvai suprantama.

„Elesen“ tinklas šiemet intensyviai plečiasi visoje Lietuvoje. Vilniaus „Akropolyje“ atsidariusi „Elesen“ – 24-oji tinklo parduotuvė šalyje. Pasak prekybos tinklo atstovų, naujos parduotuvės atidarymo proga, pirkėjų lauks specialūs pasiūlymai ir riboto kiekio prekių bei technologinės naujienos.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*